E yarap ka JSM Nartiang Circle ya ka manyung wa chah ktah ha i bor ka rymaw ha Nartiang – Wyrta
E yarap ka JSM Nartiang Circle ya ka manyung wa chah ktah ha i bor ka rymaw ha Nartiang
Jowai: Ka Jaintia Student’s Movement (JSM) Nartiang Circle hei yahkhmat u President ka Circle, ynne ka sngi hadien wada yoh yutip wa kawi ka yung yong ka Dun Myria wa em ha Nartiang Pohshnong da chah ktah ko hei bor ka rymaw, neliang ka seiñ da hiar ko wut cha kani ka thaw wei da chem ko wa i lut da poi ki cha ka lak katkam i chem ka seiñ.
Ka seiñ da chem ko leh wot ki tiar chet leh da chah ban ki ha i khyndaw wa da oor, katwa kamtæ neliang ka seiñ hei emlang u President ka West Jaintia Zone, u T.M. Dkhar, da yarap ko da u khoo, ki tiar chet yow yoh ka tre yung u pynemkaam.
Ka seiñ da kyntu ko yaki bor sorkar wow smat u e yarap ya kam kani ka manyung wa dooh wa duk khamtam ya u MLA ka thaaiñ wa ya u montri ka Disaster Management u Kyrmen Shylla wow yarap ya kam kini ki bru wa chah ktah ha waroh ka thaaiñ wa ka jylla hi waroh kawi.
Neliang ka seiñ daw booh ko leh yei thoh cha ka BDO Thadlaskein lyngba ka tre yung yow yoh ko ki yarap.
Ini toh katkam wa pyntip u General Secretary ka seiñ u Dawyo Siangshai.
Yah bakla ka sorkar ya kiwa khih mooyong khlem puræ yaka hukum ka Supreme Court: Mukul